ШАМСУДИН РАСУЛОВАСЕ

гьавураб къо баркун.



Шамсудин , щобилъан щвараб бакъ г1адин,

Щвана мун давлалъун нижер сиялъе,

Щибаб дур каламалъ рек1елъе лъолеб,

Щвалде щвараб пикру гьабуна насиб.

Аслуги, ахирги, маг1наги бугел

Асараз гьаруна ниж асирлъизе,

Абадияб рукъги, ахир заманги,

Аллагьгун рехсолеб ана дур г1умру.

Ма ша Аллагь, г1амал цо г1адатияб,

Маг1арул чиясда жиб ц1акъ рекъараб,

Миллат, мац1, ц1ар, тарих к1очене теч1еб,

Мух1канаб хат1 босун халкъалъе кьолеб .

Сариназ къач1арал, къояз х1алт1арал,

Сахал анищаца кунч1изарурал,

Си гуреб, сси бугел маг1наял т1ахьаз,

Свин гьеч1еб ц1адухъе хинлъизарулел.

Унеб унеб чвахун г1умруялъул г1ор,

Ургъелал риччанте гьелъ росун ине,

Унти рик1к1алъайги, рак1 бохун таги.

Устарасул файзалъ рек1елъ нур байги.

Дица рак1-рак1алъго баркулеб буго

Дуе къисматлъараб меседил г1умру,

Давлаялъе щвараб жеги т1аде сон,

Даимаб ц1аралъе дур мустах1икълъи.

Изну ц1ехеч1ого рек1елъе унел

Ихтияр гьеч1ого т1аде рач1унел,

Ине риччай гьорой т1олго г1узраби,

Ихх рещт1ине биччай кидаго рек1елъ.

Нусго соналдасан г1умруги т1егьан,

Насиблъизабейги ракьалда алжан,

Нижее эменлъун, вацлъун ватарав,

Нахъе таги даим хъизан-рукъалъе.

